Viborger Samler, 1843-10-19
Nyeste Postefterretninger. Storbritannien og Jrland. Et Qvarteer efterat Regjeringens Proclamation om Forbudet imod Repealmødets Afholdelse var opslaaet, bekjendtgjorte Duhl. Evening Post følgende Proclamation, affattet af Daniel O'Connell, og approberet af Comiteen for Repealassociationen: "Bekjendtgjørelse." Da et med Navnene Sugden, Donnoughmore, Eliot, Blackburne, Blakkeney Shaw, Smith forsynet Papir, der er eller skal forestille at være en Proclamation, er affattet i meget flygtige og ubestemte Udtryk, og øiensynlig fremstiller i et urigtigt Lys bekiendte Facta, har til Hensigt - saaledes som fremgaaer af samme – at forhindre Afholdelsen af den Forsamling, der i Morgen den 8de var bestemt at træde sammen i Clontarf, og der havde til Formaal at andrage for Parlementet om Afskaffelsen af den for Jrland sørgelige og skadelige legiislative Union, og da fornævnte Proclamation først sildig idag den 7de, om Eftermiddagen, er udkommen, saa at det er aldeles umuligt, at Efterretningen om dens Tilværelse kan meddeles betids nok af de sædvanlige officielle Canaler eller ved Posten, for at de Personer, som maatte have isinde at komme sammen i Clontarf, for at petitionere, kunne komme til Kundskab om Proclamationens Jndhold, hvorved sletsindede Personer kunde erholde Leilighed til under Paaskud af fornævnte Proclamation, at foranledige Forstyrrelse af den offentlige Rolighed eller endog bruge Magt og Personer, der paa fredelig og lovlig Maade, maatagawe ifinde at begive sig til den berammede Forsamling - : saa anmode og bede vi - Medlemmerne af Comiteen for den loyale National-Repealforening - paa det Jndstændigste, at alle velsindede Personer strax efter Modtagelsen af denne Bekjendtgjørelse ville begive sig til deres Vaaninger, og ikke udsætte sig for den Fare at komme i nogensomhelst Collision eller udsætte sig for nogen slet Behandling. Og fremdeles underrette vi disse Personer om, at vi - uden i nogetsomhelst Punct at indrømme de ubegrundede Angivelser i omtalte Proclamation det Allermindste - holde det for forstandigt og klogt, og fremfor Alt for menneskeligt, at erklære, at den berammede Forsamling er opgivet og at den ei vil finde Sted. Efter Fuldmagt, undertegnet af Daniel O'Connell. Løverdagen, den 7de Octbr., Kl. 3 1/2 om Eftermiddagen, J den Forsamling, hvori foranførte Bekjendtgjørelse antoges, var Gjæringen overordentlig stor. O'Connell selv indtog Præsidiet – som han sagde - til Ære forde fra Liverpool og Manchester ankomne Repealers, der vilde bivaane Mødet i Clontarf. Regjeringens Proclamation erklærede han for ulovlig; den krænkede Undersaatternes Rettigheder; Regjeringen havde med Flid udsat Proclamationens Offentliggjørelse saa længe for at lade Folket strømme til. Men endog Skyggen af en Lov maatte man adlyde, og idet Repealers gjorde Dette, indrømmede de ikke Regjeringen Ret til at gribe ind i Petitionsretten. Hans Opgave var det at sikkre Folket. Derhos var han forvisset om at det vilde erholde Repeal, naar det kun forblev roligt. Men i Morgen vilde ingen Forsamling finde Sted, og gaves der Mennesker, der havde gjort Regning paa Folkets Blod, saa vilde de see sig skuffede i deres Forventning. Men endnu var der ingensinde foretaget et taabeligere og dummere Skridt af Mænd, der kaldte sig Ministre. De havde tøvet indtil del sidste Øieblik. - O'Connell henledede derefter Forsamlingens Opmærksomhed paa, at Mødet i Clontarf skulde have været det sidste. Tilsidst indbød O'Connell alle de Fremmede til det store Banquet, der feiredes om Aftenen. Tidlig om Søndag Morgen forlode mange Geistlige og Medlemmer af Repealforeningen Staden for at underrette de til Forsamlingsstedet fra alle Sider strømmende Personer om Modbefalingen. Saaledes forebyggedes alle Collisioner, der ellers ufeilbarligen vilde være opstaaede imellem Folket og det paa Forsamlingspladsen opstillede Militair. Mange Journaler – de liberale Londoner journaler, the Times samt de fleste irske Journaler bebreide Ministeriet og Lordlieutenanten, fordi Forbudet imod Forsamlingen udstededes saa seent; de ansee Regjeringsforholdsreglen for et stort Feilgreb, og den følgende Tid vil nu vise, om Forbudet og de samme ledsagende krigerske Forholdsregler ville indvirke hemmende paa Repealagitationen eller ei.